ક્યારેય વિચાર્યું છે કે ક્યાં ક્યાંથી કેટલું લીધું છે ? માતાના ગર્ભમાંથી શરૂ થયેલી યાત્રા દરમ્‍યાન જાણ્યા–અજાણ્‍યા અનેક જીવોના ઋણી બન્‍યા છીએ. જન્‍મ આપનાર માતા જેટલા જ પ્રકૃતિમાતાના ઋણી છીએ. દરેક શ્વાસે ઘરની બહાર ઊભેલા પીપળાના ઋણનો સ્‍વીકાર કરીએ. આ રીતે જેમ જેમ કૃતજ્ઞતાનો વિસ્‍તાર થતો જશે તેમ સૃષ્‍ટિના અભિન્‍ન અંગ હોવાનો અહેસાસ વધશે! ઋણ સ્‍વીકાર એ ઋણ મોચનના પુણ્યકર્મની શરૂઆત છે.